Polițiști ai Serviciului Rutier – Biroul Drumuri Naționale și Europene au desfășurat duminică, 3 martie, între orele 7.00 – 15.00, o amplă acțiune pentru creșterea gradului de siguranță rutieră, prin depistarea și sancționarea conducătorilor auto care nu respectă regimul legal de viteză.
"Acțiunea s-a desfășurat pe DN15, DN13 E60, respectiv DN15J, fiind utilizate aparatele de măsurare a vitezei. În urma neregulilor constatate, au fost aplicate 76 de sancțiuni contravenționale, dintre care 56 pentru nerespectarea limitei legale de viteză pe tronsonul de drum respectiv. Valoarea sancțiunilor contravenționale aplicate este de aproximativ 76.990 de lei. Totodată, au fost reținute în vederea suspendării 31 permise de conducere, dintre care 27 pentru nerespectarea regimului legal de viteză, trei pentru efectuarea unor manevre de depășire neregulamentare, iar restul pentru alte abateri. De asemenea, în cadrul acțiunii, au fost efectuate 14 testări alcoolscopice", a informat Biroul de presă al Inspectoratului de Poliție Județean Mureș.
(Redacția)